ท้าวความก่อนครับ ฟันกรามบนขวาผมเคยผุมาก่อน เมื่อประมาณ 4 ปีที่แล้วครับ หลังจากที่ทำฟันออกมาอาการก็ดีขึ้นนะครับ ทำตามที่ทันตแพทย์แนะนำทุกอย่าง เลี่ยงการเคี้ยวของแข็ง ทานยาควบคู่ นู้นนี้นั้นเลยครับ .. แต่เมื่อสามวันที่แล้วครับ ความรู้สึกของฟันกรามที่อุดมาตอนนี้ เป็นความรู้สึกเหมือนฟันจะหลุดตลอดเวลาเลยครับ เป็นความรู้สึกแบบว่าเราดันฟันให้หลุดได้ ทั้งๆที่ฟันกรามผมยังเหมือนเดิม คือไม่มีหลุดไม่มีแตกครับ ...จากสามวันที่ผ่านมาครับ ตอนนอนจะมีอาการปวดข้างในตัวฟันที่อุด ปวดๆหายๆ นอนไม่ได้เลยครับ อาการปวดคือ ปวดในตัวฟันกรามที่่่อุดลามไปถึงกราม แล้วค่อยๆแรงขึ้นๆจนต้องหลับตาขวาเลยครับ ปวดชาไปครึ่งหน้า ล่าสุดก่อนตั้งคำถามคือปวดยันหัวเลยครับ .. เลยอยากทราบว่าอาการแบบนี้คืออาการอะไรครับ แล้วต้องรักษายังไงครับ
สวัสดีค่ะ อาการปวดฟันกรามบนขวาดังกล่าวมานั้น อาจจะเกิดมาจาก การมีฟันคุด ฟันผุ รากประสาทตรงฟันอักเสบ การมีแผลร้อนในในช่องปาก มีก้อนเนื้อที่มีการติดเชื้อบริเวณเหงือก ต่อมน้ำลายฉีกขาด เป็นต้นจากประวัติที่กล่าวมา นึกถึงเรื่องฟันผุที่เคยเป็นอยู่เดิมมากที่สุด โดยหลังจากอุดมาแล้ว ก็มีโอกาสที่จะมีฟันกลับมาผุได้แนะนำการกลับไปพบทันตแพทย์ที่รักษา เพื่อตรวจประเมินรอยโรคจริงอีกครั้ง หากมีฟันผุ หรือมีการอักเสบติดเชื้อใดๆ ควรได้รับการแก้ไข เช่นการอุดฟันซ้ำ หรือการใช้ยาฆ่าเชื้อภายใต้การดูแลของแพทย์ต่อไปเบื้องต้นสามารถรับประทานยาแก้ปวดเพื่อบรรเทาอาการได้ กลั้วปากด้วยน้ำเกลือทางการแพทย์ได้ รับประทานอาหารอ่อนๆและสุกสะอาด